1. ΒΑΣΙΛΙΚΟΝ ΔΙΑΤΑΓΜΑ της 9/10 Ιουν. 1936 (ΦΕΚ Α΄ 248) Περί καταργήσεως του κανονισμού της εν Παρισίοις Ορθοδόξου Ελληνικής Εκκλησίας «Άγιος Στέφανος». Έχοντες υπ’ όψη το από 15 Ιαν. 1898 συμβόλαιον δωρεάς προς το Κράτος της εν Παρισίοις Ελληνικής Εκκλησίας εκ μέρους του Ιωάννου και Παύλου Στεφ. Σκυλίτση επί τη βάσει της διαθήκης του αδελφού αυτού Δημητρίου Στεφ. Σκυλίτση το επιτρέπον την αποδοχήν της δωρεάς ταύτης Β.Δ/μα του 1897, ως και το περί αποδοχής της Δωρεάς συμβόλαιον από 3 Μαρτ. 1899, προτάσει των επί των Εξωτερικών, Οικονομικών, Θρησκευμάτων και Παιδείας Υπουργών και μετά σύμφωνον γνώμην του Συμβουλίου της Επικρατείας, απεφασίσαμεν και διατάσσομεν: Άρθρ.1-Ο από του έτους 1898, ψηφισθείς υπό της εν Παρισίοις Ελληνικής παροικίας, κατά την συνέλευσιν της 13/25 Απρ. 1898 Κανονισμός της εν Παρισίοις Ορθοδόξου Ελληνικής Εκκλησίας «Άγιος Στέφανος» υφιστάμενος κατόπιν εγκρίσεως της Ελληνικής Κυβερνήσεως καταργείται. Άρθρ.2.-Την Διεύθυνσιν του Ναού αναλαμβάνει η Ελληνική Κυβέρνησις ήτις αναθέτει τα καθήκοντα της διοικήσεως αυτού εις την εν Παρισίοις Ελληνικήν Πρεσβείαν ασκουμένης δια τριμελούς Επιτροπής διοριζομένης παρ’ αυτής. Η επιτροπή αύτη δέον να συντάξη εντός τριμήνου Κανονισμόν προβλέποντα τα της Διοικήσεως του Ναού και του τρόπου συμμετοχής των συνδρομητών αυτού. Εις εκτέλεσιν της άνω διατάξεως συνετάγη κανονισμός, όστις ενεκρίθη δια της από 25 Φεβρ./8 Μαρτ. 1937 αποφ. Υπ. Εξωτερικών, Παιδείας και Οικονομικών, τροποποιηθείς δια της υπ’ αριθ. 31107 της 21/30 Μαΐου 1951 ομοίας. Εις τον Ημέτερον επί των Εξωτερικόν Υπουργόν ανατίθεμεν την δημοσίευσιν και εκτέλεσιν του παρόντος. Σελ. 421 165-95 Εκκλησία Παρισίων 33.Μ.γ.1 358 33.Μ.γ.1 Εκκλησία Παρισίων 359 